ai4bharat/Pralekha huggingface dataset:
وزیراعظم کا دفتر
پارلیمنٹ کے موسم سرما کے اجلاس 2021 سے پہلے میڈیا کے لئے وزیراعظم کے بیان کا متن
نمسکار ساتھیو!
پارلیمنٹ کا یہ اجلاس انتہائی اہم ہے۔ ملک آزادی کا امرت مہوتسو منا رہا ہے۔ ہندوستان میں چارو ں اطراف سے اس آزادی کے امرت مہو تسو کے باقاعدہ تخلیقی، تعمیری، عوام کے مفاد کے لئے، قوم کے مفاد کے لئے، عام شہری بہت سے پروگرام منعقد کر رہے ہیں، قدم اٹھارہے ہیں، اور آزادی کے دیوانوں نے ، جو خواب دیکھے تھے، ان خوابوں کو پورا کرنے کے لئے عام شہری بھی اس ملک کی اپنی کوئی نہ کوئی ذمہ داری نبھانے کی کوشش کر رہے ہیں۔ یہ خبریں اپنے آپ میں بھارت کے تابناک مستقبل کے لئے خوش آئند اشارے ہیں۔
کل ہم نے دیکھا ہے کہ گزشتہ دنوں یوم آئین بھی نئے عزائم کے ساتھ آئین کے جذبے کو عملی شکل دینے کے لئے ہر کسی کی ذمہ داری کے سلسلے میں پورے ملک نے ایک عزم کیا ہے ۔ ان سب کے تناظر میں ہم چاہیں گے، ملک بھی چاہے گا، ملک کا ہر عام شہری چاہے گا کہ بھارت کا پارلیمنٹ کا یہ اجلاس اور آئندہ اجلاس بھی آزادے کے دیوانوں کے جو جذبات تھے، جو روح تھی، آزادی کے امرت مہو تسو کی جو روح ہے، اس روح کے مطابق پارلیمنٹ بھی ملک کے مفاد میں مباحثہ کرے، ملک کی ترقی کے لئے راستے تلاش کرے، ملک کی ترقی کے لئے نئے طریقہ کار تلاش کرے، اور اس کے لئے یہ اجلاس بہت ہی نظریات کی افراط والا، دیر پا اثر پیدا کرنے والے مثبت فیصلے کرنے والا بنے۔ میں امید کرتا ہوں کہ مستقبل میں پارلیمنٹ کو کیسا چلا، کتنا اچھا تعاون کیا، اس ترازو پر تولا جائے، نہ کہ کس نے کتنا زور لگا کر پارلیمنٹ کے اجلاس کو روک دیا، یہ معیار نہیں ہو سکتا۔ معیار یہ ہوگا کہ پارلیمنٹ میں کتنے گھنٹے کام ہوا، کتنا تعمیری کام ہوا۔ ہم چاہتے ہیں کہ حکومت ہر موضوع پر مباحثہ کرنے کے لئے تیار ہے، کھلا مباحثہ کرنے کے لئے تیار ہے۔ حکومت ہر سوال کا جواب دینے کے لئے تیار ہے اور آزادی کے امرت مہو تسو میں ہم یہ بھی چاہیں گے کہ پارلیمنٹ میں سوال بھی ہو ، پارلیمنٹ میں امن بھی ہو۔
ہم چاہتے ہیں پارلیمنٹ میں حکومت کے خلاف، حکومت کی پالیسیوں کے خلاف، جتنی آواز اٹھنی چاہئے، لیکن پارلیمنٹ کے وقار، اسپیکر کے وقار، صدر نشیں کے وقار ، ان سب کے ضمن میں ہم وہ رویہ اپنائیں، جو آنے والے دنوں میں ملک کی نوجوان نسل کے کام آئے۔ پچھلے اجلاس کے بعد کورونا کی شدید صورت حال میں بھی ملک نے 100 کروڑ سے زیادہ ٹیکے ، کورونا ویکسین اور اب ہم 150 کروڑ کی طرف تیزی سے آگے بڑھ رہے ہیں۔ نئی قسم کی خبریں بھی ہمیں اور بھی چوکنا کرتی ہیں اور بیدار کرتی ہیں۔ میں پارلیمنٹ کے سبھی ساتھیوں سے بھی چوکنا رہنے کی درخواست کرتا ہوں۔ آپ سبھی ساتھیوں سے بھی چوکس رہنے کی استدعا کرتا ہوں۔ کیونکہ آپ سب کی عمدہ صحت، ہم وطنوں کی عمدہ صحت، ایسی بحران کی گھڑی میں ہماری ترجیح ہے۔
ملک کے 80 کروڑ سے زیادہ شہریوں کو اس کورونا دور کے بحران میں اور زیادہ تکلیف نہ ہو، اس لئے وزیراعظم غریب کلیان یوجنا سے اناج مفت دینے کی اسکیم چل رہی ہے۔ اب اسے مارچ 2022 تک توسیع دے دی گئی ہے۔ قریب دو لاکھ 60 ہزار کروڑ روپے کی لاگت سے ، 80 کروڑ سے زیادہ ملک کے شہریوں کو غریب کے گھر کا چولہا جلتا رہے، اس کی فکر کی گئی ہے۔ میں امید کرتا ہوں کہ اس اجلاس میں ملک کے مفاد میں فیصلے ہم تیزی سے کریں، مل جل کر کریں۔ عام انسان کی امید ، امنگوں کو پورا کرنے والے بنیں۔ ایسی میری توقع ہے، بہت بہت شکریہ!
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13410
(
وزارات ثقافت
نیشنل میوزیم نئی دہلی ’’شمال مشرقی بھارت بطور منزل‘‘ تقریب کا دوسرا دن؛ منی پور رقص ’’بسنت راس‘‘ کے ساتھ شروع ہوا
اگرا گامی رقسم اور سنے ٹیم کے ذریعہ گوال پاڑیا لوک گیت بھی پیش کیا گیا
ترقی یافتہ بھارت کے 75 برس مکمل ہونے کے موقع پر ’’آزادی کا امرت مہوتسو‘‘ اور اس کے عوام کی ثقافت اور حصولیابیوں سے متعلق تقریبات کے حصے کے طور پر نئی دہلی کا نیشنل میوزیم ۔ ’’شمال مشرقی بھارت بطور منزل‘‘ کے موضوع پر شمال مشرقی خطے کے محکمے کی وزارت اور این ای سی کی پہل کے تحت شمال مشرقی بھارت کی گراں مایہ ثقافت کا جشن منارہا ہے۔ نیشنل میوزیم میں ان تقریبات کا یکم نومبر 2021 کو افتتاح کیا گیا تھا اور یہ تقریبات 7 نومبر 2021 تک جاری رہیں گی۔
شمال مشرقی بھارت بطور منزل کی تقریبات کے دوسرے دن منی پور، سکم، آسام اور میزوم کے رقص اور موسیقی کے پروگرام منعقد ہوئے۔ سہ پہر کے سیشن کا پنتھو ئبی جگوئی کے ذریعہ رادھا اور کرشنا سے متعلق منی پور رقص ’’بسنت راس‘‘ سے آغاز کیا گیا۔ اس کے بعد میزورم کی تیم کے ذریعہ میزورم کا ایک لوک رقص ’’بمبو رقص‘‘ پیش کیا گیا۔ اس کے بعد اگر اگامی رقص اور سینے ٹیم کے ذریعہ سکم کا نیپالی رقص پیش کئے جانے کے ساتھ سیشن کا اختتام ہوا۔
ظہرانے کے بعد کا سیشن، اگرا گامی رقص اور سنے ٹیم کے ذریعہ گوال پاڑیا لوک گیت پیش کئےجانے کے ساتھ شروع ہوا۔ اس ٹیم نے زندگی اور رومانس کے معنی سے متعلق تین لوک گیت پیش کئے جبکہ میزورم کا بمبو ڈانس، مرکزی کھلے مقام پر پیش کیا گیا تاکہ زیادہ سے زیادہ تعداد میں لوگ راغب ہوسکیں۔ دن بھر کی تقریبات کا اختتام منی پور رقص کے بسنت راس کے ذریعہ رادھا اور کرشنا کی محبت اور والہانہ وابستگی کے اظہار سے ہوا۔ اسے اگرا گامی رقص اور سینے ٹیم نے پیش کیا تھا۔ ناظرین ثقافتی پروگراموں سے لطف اندوز ہوئے۔ 
ثقافتی پروگرام پیش کرنے کے بعد فن کار نارتھ ایست گیلری دیکنے گئے جہاں نیشنل میوزیم نے عصری لوک فنون اور دستکاریوں کی نمائش کی ہے۔
کل پیش کئے جانے والے ثقافتی پروگراموں میں شامل ہیں: پہلے سیشن میں لوک فیوزن گیت، کابوئی ناگا رقص اور سہ پہر کے سیشن میں بمبو رقص، ناگا لینڈ لوک پروگرام اور کابوئی ناگا رقص۔
یہ ثقافتی پروگرام نیشنل میوزیم کے سوشل میڈیا ہینڈل کے ذریعہ براہ راست نشر کئے جائیں گے:
https://twitter.com/NMnewdelhi;https://www.facebook.com/Nationalmuseumnewdelhi;https://www.instagram.com/nmnewdelhi/;https://www.youtube.com/channel/UCNkKt0hp9OL1G0o1XMX1ncw
آڈی ٹوریم میں پنتھوئبی جگوئی، رادھا اور کرشنا سے متعلق منی پوری رقسم بسنت راس پیش کرتے ہوئے
آڈیٹوریم میں پنتھوئبی جگوئی ماروپ کے ذریعہ رادھا اور کرشنا سے متعلق بسنت راس منی پوری رقص کی پیش کش
آڈیٹوریم میں میزورم کے بمبو رقص کی پیشکش
آڈیٹوریم میں میزورم کے بمبو رقص کی پیشکش
آڈیٹوریم میں اگراگامی رقص اور سنے ٹیم کے ذریعہ سکم کا نیپالی رقص
آڈیٹوریم میں اگراگامی رقص اور سنے ٹیم کے ذریعہ سکم کا نیپالی رقص
آڈیٹوریم میں اگراگامی رقص اور سنے ٹیم کا گوال پاڑیا لوک گیت
اگراگامی رقص اور سنے ٹیم کی طرف سے گوال پاڑیا لوک گیت
اگراگامی رقص اور سنے ٹیم کی طرف سے گوال پاڑیا لوک گیت
دوپہر کے سیشن میں مرکزی کھلے مقام پر میزورم کا بمبو رقص
دوپہر کے سیشن میں مرکزی کھلے مقام پر پنتھوئبی جگوئی ماروپ کے ذریعہ رادھا اور کرشنا سے متعلق بسنت راس منی پوری رقص
دوپہر کے سیشن میں مرکزی کھلے مقام پر پنتھوئبی جگوئی ماروپ کے ذریعہ رادھا اور کرشنا سے متعلق بسنت راس منی پوری رقص
۔۔۔۔۔۔۔۔۔۔۔
ش ح۔ ۔ن ا۔
U-12499
(Visitor Counter : 175
صحت اور خاندانی بہبود کی وزارت
صحت کے مرکزی سکریٹری جناب سدھانش پنت نے ‘‘صحت کے نظام کی لچک کو مضبوط بنانے کے لیے ایک مشترکہ روڈ میپ تیار کرنے’’ کے موضوع پر قومی شہری صحت اجلاس کی صدارت کی
حفظا ن صحت کی خدمات کی فراہمی میں یوایل بیز کی شمولیت اور شراکت سے ان کی صورت حال میں خاطرخواہ بہتری آئے گی اور ساتھ ہی یہ شہری باشندوں کے لیے حفظان صحت کی خدمات کو مزید سستی اور قابل رسائی بنائے گی: سدھانش پنت
‘‘صحت اور خاندانی بہبودکی وزارت ، ہاؤسنگ اور شہری امور کی وزارت اور قومی/ریاستی ٹیمیں ایک ساتھ کام کرکے ہم آہنگی پیدا کر سکتی ہیں جس سے شہری آبادی کے لیے زیادہ پائیدار، صحت مند اور محفوظ شہری ماحول پیداہوگا’’
صحت کے مرکزی سکریٹری جناب سدھانش پنت نے آج ‘‘صحت کے نظام کی لچک کو مضبوط بنانے کے لئے ایک مشترکہ روڈ میپ تیار کرنے’’ کے موضوع پر قومی شہری صحت اجلاس کی صدارت کی ۔ ہاؤسنگ اور شہری امور کی وزارت کے سکریٹری جناب منوج جوشی بھی اس موقع پر موجود تھے۔
اجتماع سے خطاب کرتے ہوئے، صحت کے سکریٹری نے شہری سطح پر بنیادی اور ثانوی صحت کی دیکھ بھال کے نیٹ ورک کو مضبوط بنانے کی اہم ضرورت پر روشنی ڈالی۔ متعلقہ ریاستوں کو اعلیٰ معیار کی صحت کی دیکھ بھال کی خدمات فراہم کرنے میں مہاراشٹر اور گجرات میں اربن لوکل باڈیز  کے نمایاں اثرات کا حوالہ دیتے ہوئے، انہوں نے اس بات پر زور دیا کہ ‘‘حفظا ن صحت کی خدمات کی فراہمی میں یوایل بیز کی شمولت’ اور شراکت سے ان کی صورت حال میں خاطرخواہ بہتری آئے گی اور ساتھ ہی یہ شہری باشندوں کے لےط حفظان صحت کی خدمات کو مزید سستی اور قابل رسائی بنائے گی’’ ۔
صحت اور خاندانی بہبود کی وزارت، اور ہاؤسنگ اور شہری امور کی وزارت کے درمیان کوششوں کی ہم آہنگی کی تعریف کرتے ہوئے، جناب سدھانش پنت نے کہا کہ ‘‘صحت اور خاندانی بہبود کی وزارت، ہاؤسنگ اور شہری امور کی وزارت اور قومی/ریاستی ٹیموں کے ساتھ مل کر کام کرنے سے ایک ایسی ہم آہنگی پیدا ہوسکتی ہے جو شہری آبادی کے لیے زیادہ پائیدار، صحت مند اور محفوظ شہری ماحول کا باعث بنے گی۔ انہوں نے تمام ریاستوں اور مرکز کے زیر انتظام علاقوں سے مزید اپیل کی کہ وہ صحت کی دیکھ بھال کی بہتر فراہمی کے لیے خلا کو دور کرنے کی کوشش کریں۔ انہوں نے ہمارے شہری حفظان صحت کے ماحولیاتی نظام کو مضبوط بنانے کے لیے مضبوط اشتراک قائم کرنے کی غرض سے غور و فکر اور بہترین طور طریقوں کو مشترک کرنے کی حوصلہ افزائی کی۔
جناب منوج جوشی نے اس بات پر اتفاق کیا کہ شہری آبادی کی مختلف ضروریات کو ان کی ضرورت کے مطابق پورا کرنے کے لیے شہری علاقوں میں صحت کی دیکھ بھال کی خدمات کو پائیدار طور پر مضبوط کیا جانا چاہیے۔ دیہی صحت اور تندرستی کے مراکز کی تعریف کرتے ہوئے، جناب منوج جوشی نے کہا کہ ‘‘ منظرنامے کی ضروریات کے مطابق حفظان صحت کی خدمات کو ڈھالنے کی اشد ضرورت ہے ۔’’
کانفرنس میں وزارت صحت اور خاندانی بہبودکی اے ایس اورایم ڈی محترمہ ایل ایس چانگسن ، وزارت صحت اور خاندانی بہبودمیں جوائنٹ سکریٹری جنابوشال چوہان ، وزارت صحت اور خاندانی بہبودکے نیشنل ہیلتھ سسٹم ریسورس سینٹرکے ایگزیکیٹوڈائریکٹر ،میجرجنرل  اتل کوٹوال ، وزارت صحت اور خاندانی بہبود،اور ہاؤسنگ اورشہری امورکی وزارت کے افسران ، مرکزی اورریاستی ، پرنسپل سکریٹری،مختلف ریاستوں کی نمائندگی کرنے والے ڈائریکٹرز، یوایس اے آئی ڈی کی مشن ڈائریکٹرمحترمہ ویناریڈی ، پی اے ٹی ایچ کے کنٹری ڈائریکٹرنیرج جین اوردیگر سرکردہ شخصیات نے شرکت کی ۔
وزارت خزانہ
پنشن فنڈ ریگولیٹری اینڈ ڈیولپمنٹ اتھارٹی کے زیر انتظام قومی پنشن اسکیم اور اٹل پنشن یوجنا کے تحت سبسکرائبرس کے اثاثوں کی مالیت پانچ ٹریلین روپے سے زیادہ ہوگئے
10اکتوبر 2020 تک10 لاکھ 50 ہزار سبسکرائبرس کے ساتھ 8 ہزار 186 کارپوریٹ شامل
اٹل پنشن یوجنا کے تحت ڈھائی کروڑ سبسکرائبرس شامل ہیں
نئی دلی، 16؍اکتوبر، پنشن فنڈ ریگولیٹری اینڈ ڈیولپمنٹ اتھارٹی نے آج اعلان کیا کہ اس نے اپنے زیر انتظام اثاثوں  کے پانچ لاکھ کروڑ کے نشان کو پار کرلیا ہے۔ قومی پنشن اسکیم  اور اٹل پنشن یوجنا  نے مشترکہ طور پر 12 سال کے عرصے میں اس تعداد میں حصہ ڈالا ہے۔
این پی ایس سبسکرائبروں میں حالیہ برسوں میں قابل ذکر اضافہ ہوا ہے، جس میں سرکاری شعبے کے 70 لاکھ 40 ہزار ملازمین اور غیر سرکاری شعبوں سے 24 لاکھ 24 ہزار ملازمین اس اسکیم میں شامل ہیں۔
پی ایف آر ڈی اےنے ، جو ان اسکیموں کو منضبط کرنے والی اتھارٹی ہے، سبسکرائبر رجسٹریشن، نکلنے کا عمل، خدمت کی دیگر درخواستوں کو پروسس کرنے کا عمل اور اسکیموں کو سبسکرائبر دوست بنانے کی غرض سے باقاعدگی سے سبسکرائبرو ں کی شناخت کے نئے طریقے، جیسے او ٹی پی ؍ ای -سائن پر مبنی شمولیت، آف لائن آدھار پر مبنی شمولیت ، کے وائی سی کی تصدیق کے بعد تیسرے فریق کی شمولیت ، ای – نامزدگی ، ای- اخراج وغیرہ ، متعارف کراتا رہتا ہے۔
پی ایف آر ڈی اے کے چیئرمین سپرتم بندیو اپادھیائے نے کہا کہ زیر انتظام اثاثوں کے پانچ لاکھ کروڑ کے نشان کو حاصل کرنا ایک بڑی کامیابی ہے، جو اس بات کی غماز ہے کہ سبسکرائبر کو پی ایف آر ڈی اے اور قومی پنشن اسکیم پر بھروسہ ہے۔ ہم نے مؤثر نظاموں اور پیشہ ور فنڈ مینجروں کے ساتھ ایک مضبوط اور انوکھا نظام بنایا ہے، جو مارکیٹ پر مبنی آمدنیاں فراہم کرتا ہے جس سے ہمارے سبسکرائبر وں کو اپنے ریٹائرمنٹ فنڈ جمع کرنے میں معاون ہوتے ہیں۔ اس وبا کے دوران کارپوریٹ اور افراد کا یہ احساس بنا ہے کہ ریٹائرمنٹ منصوبہ بندی محض ٹیکس کا فائدہ حاصل کرنے کا انتخاب نہیں ہے۔ این پی ایس کے اندراجات اس چیلنج سے بھر پور اس دور میں بھی 14 فیصد کی شرح سے ترقی کررہے ہیں۔
پی ایف آر ڈی اے کے بارے میں:
پنشن فنڈ ریگولیٹری اور ڈیولپمنٹ اتھارٹی  ایک قانونی اتھارٹی ہے جسے پارلیمنٹ کے قانون کے ذریعے ، قومی پشن نظام  اور ان پنشن اسکیموں کو منضبط کرنے، فروغ دینے اور ترقی کو یقینی بنانے کے لئے قائم کیا گیا ہے، جن پر یہ ایکٹ لاگو ہوتا ہے۔ شروع میں این پی ایس کو مرکزی سرکارکے ملازمین یکم جنوی 2004 سے نوٹیفائی کیا گیا تھا اور بعد میں تقریبا تمام ریاستی سرکاروں نے بھی اپنے ملازمین کے لئے اسے اختیار کرلیا۔ این پی ایس میں تمام بھارتی شہریوں  کے لئے رضا کارانہ طور پر نیز کارپوریٹ کے ملازمین کے لئے توسیع کردی گئی ہے۔
10 اکتوبر 2020 تک قومی پنشن اسکیم اور اٹل پنشن یوجنا کے مجموعی سبسکرائبروں کی تعداد 3 کروڑ 76 لاکھ اور زیر انتظام اثاثوں کی مالیت 505424 کروڑ ہوچکی ہے۔
وزارت خزانہ
جی ایس ٹی نظام کو درست کرنے کے لئے دوسری قومی جی ایس ٹی کانفرنس کا انعقاد
نئی دہلی ،07جنوری :وزارت خزانہ میں مالیہ کے ڈاکٹراجے بھوشن پانڈے کی سربراہی میں آج یہاں اسٹیٹ ٹیکس کے کمشنروں اور سینٹرل ٹیکس کے چیف کمشنروں کی دوسری قومی جی ایس ٹی کانفرنس منعقد ہوئی ۔
کثیرمقصدی کانفرنس میں سامان اورخدمات ٹیکس نظام کو درست کرنے اورمالیہ کےنقصان کو روکنے کے لئے ایک ہنگامی اجلاس پرتوجہ دی گئی ۔ یہ آل انڈیاکانفرنس کا دوسراایڈیشن تھا جہاں دونوں ٹیکس انتظامیہ ایک ساتھ کھڑے نظرآئے تاکہ اپنی اپنی معلومات ایک دوسرے کو فراہم کرسکیں اورتال میل بناسکیں ۔ اور ٹیکس انتظامیہ میں یکسانیت لانے کے ارادے سے بہترین طورطریقے تیارکئے جاسکیں ۔
کانفرنس کے دوران جی ایس ٹی سی ، سی بی ڈی ٹی ، سی بی آئی سی ، ایف آئی یو ، ڈی اوآر، ڈی جی جی آئی اورریاستی ٹیکس انتظْامیہ جیسی مختلف ایجنسیوں میں بین محکمہ جاتی ڈاٹامشتہرکرنے اور اسے پھیلانے کے لئے ایک طریقہ کاراورمشینری پرتبادلہ خیال ہواتاکہ مالیہ جمع کرنے کے عمل کو بڑھانے اور مالیہ جمع کرنے سے بچنے کے عمل کو روکنے میں صلاحیت حاصل کی جاسکے ۔
کانفرنس میں مختلف نمائندگیاں دی گئی خاص کر سی بی آئی سی کے کمشنر  نے جعلی /دھوکہ دہی والے آئی ٹی سی ؛ڈی جی ، ڈی آرآئی ، کا ایک جائزہ پیش کیا۔دن بھرچلنے والے مذاکرات اوربحث ومباحثے کے بعد ضروری کارروائی کے لئے بہت سے اقدامات کئے گئے ۔
ممبئی اورودودرکے سینٹرل ٹیکس زونل دفترنے بھی بہترین طورطریقوں سے متعلق نمائندگیاں دیں ۔ بعد میں گجرات اورآندھراپردیش میں بھی بہترین طورطریقے پیش کئے ۔ سینٹرل ٹیکس زونوں کے سبھی چیف کمشنر وں ، ریاستی ٹیکسوں کے اسٹیٹ کمشنروں ، سی بی آئی سی کے ڈائرکٹرجنرل ، سی بی آئی سی کے ممبر ، سی بی ڈی ٹی کے چیئرمین کے ساتھ سینیئرافسروں کی ٹیم ایف آئی یوانڈیا کے ڈائرکٹرنے سینئرافسروں کی اپنی ٹیم کے ساتھ اورسی بی آئی سی کے سینئرافسروں کے علاوہ مالیہ کے محکمے ای وی پی جی ایس ٹی این کی زیرقیادت جی ایس ٹی این کی تکنیکی ٹیم اور جی ایس ٹی کونسل سکریٹریٹ کے افسروں نے بھی کانفرنس میں شرکت کی ۔
کابینہ
مرکزی کابینہ نے بھارت اور بولیویا کے درمیان ریلوے کے شعبے میں تعاون کے مفاہمت نامے پر دستخط کئے جانے کی منظوری دے دی ہے
نئیدہلی13جون۔مرکزی کابینہ کی میٹنگ کو ،جس کی صدارت وزیر اعظم جناب نریندر مودی نے کی ، بھارت اوربولیویا کے درمیان ریلوے مربوط کوریڈور پروجیکٹ کے بارے میں تعاون کے سلسلے میں مفاہمت نامے کے بارے میں آگاہ کیا گیا۔
اس مفاہمت نامے سے تعاون کے مشترکہ طور پر متفقہ پروجیکٹوں پر عمل درآمد اور اطلاعات ، ماہرین کی میٹنگوں ،سمیناروں اور تکنیکی دوروں کے تبادلے میں مدد ملے گی۔
اس مفاہمت نامے پر مارچ 2019 میں دستخط کئے گئے تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2421
(Visitor Counter : 61
وزیراعظم کا دفتر
راجیہ سبھا میں ناری شکتی وندن ادھینیم پر وزیراعظم کے ریمارکس کا متن
عزت مآب چیئرمین صاحب،
دو دن سے انتہائی اہم اس بل پر تفصیل سے بحث ہورہی ہے۔دونوں ایوانوں کے تقریباً 132 معزز ممبروں نے مل کر اس پر ایک مثبت بحث کی ہے اور مستقبل میں بھی اس بحث کے ایک ایک لفظ آنے والے ہمارے سفر میں ہم سب کے لیے کام آنے والا ہےاس لیے ہر بات کی اپنی ایک اہمیت ہے،قیمت ہے۔ تمام معززممبران پارلیمنٹ نے اپنی گفتگو کے آغاز میں ہی کہا ہے کہ ہم اس کی حمایت کرتے ہیں اور اس کے لیے میں ان سب کا دل سے استقبال کرتا ہوں، دل سے ممنونیت کا اظہار کرتا ہوں۔ یہ جو اسپرٹ پیدا ہوئی ہے، یہ اسپرٹ ملک کے تمام شہریوں میں ایک نئی خوداعتمادی پیدا کرے گی اور ہم تمام معزز ممبران پارلیمنٹ نے اور تمام سیاسی پارٹیوں نے ایک بہت بڑا رول ادا کیا ہے۔ناری شکتی کو ایک مخصوص وقار، صرف بل کی منظوری سے حاصل ہورہا ہے، ایسا نہیں ہے۔اس بل کے تئیں ملک کی تمام سیاسی پارٹیوں کی مثبت سوچ کا ہونا، اس سے ہمارے ملک کی ناری شکتی کو ایک نئی توانائی ملنے والی ہے۔یہ خود اعتمادی ایک نئے یقین کےساتھ قومی تعمیر میں تعاون دینے میں قیادت کے ساتھ آگے آئے گی، یہ اپنےآپ میں ہمارے روشن مستقبل کی ضمانت بننے والی ہے۔
عزت مآب چیئرمین صاحب،
میں اس ایوان کا زیادہ وقت نہیں لیتا ہوں۔ آپ نے جس جذبے کااظہار کیا ہے، اس کے لیے ممنونیت کا اظہار کرتا ہوں اور جب ووٹنگ ہوگی تو میری آپ سب سے گزارش ہے کہ یہ ایوان بالا ہے، بحث بھی بہترین کرنے کی کوشش ہوئی ہےایسے میں اتفاق رائے سے ووٹنگ کرکے ہم ملک کو ایک نیا اعتماد اور یقین دیں۔اسی توقع کےساتھ میں ایک بار پھر سب کا دل سے بہت بہت شکریہ اداکرتا ہوں۔
نائب صدر جمہوریہ ہند کا سکریٹریٹ
جناب نائیڈو نے راجیہ سبھا کے افسران سے ملاقات کی اور ان کے خوشگوار مستقبل کے حق میں نیک تمناؤں کا اظہار کیا
‘‘آپ ہمیشہ میرے دل کے قریب رہیں گے،’’- نائب صدر کا ملازمین سے اظہارِ تمنا
راجیہ سبھا کے افسران نے جذباتی ہو کر جناب نائیڈو کے ساتھ گزارے دنوں کو یاد کیا
نائب صدر نے پارلیمنٹ ہاؤس کے صحن میں سیتا اشوکا کا پودا لگایا
نائب صدر جمہوریہ اور راجیہ سبھا کے چیئرمین جناب ایم وینکیا نائیڈو نے آج پارلیمنٹ ہاؤس میں راجیہ سبھا سکریٹریٹ کے افسران سے ملاقات کی اور گزشتہ پانچ برسوں کے دوران ان سے ملنے والی تمام محبتوں اور اعانتوں کے لئے ان کا شکریہ ادا کیا۔ افسران کی لگن اور فرض شناسی کی تعریف کرتے ہوئے جناب نائیڈو نے ان سب کو ان کے مستقبل کے حق میں نیک خواہشات کا اظہار کیا اور راجیہ سبھا کے ملازمین سے کہا کہ ‘‘آپ ہمیشہ میرے دل کے قریب رہیں گے،’’۔
یہ منظر اس وقت کافی جذباتی ہو گیا جب راجیہ سبھا کے اعلیٰ افسران نے جناب نائیڈو کے ساتھ گزارے دنوں کو یاد کیا اور ان کی برسوں کی قیادت اور رہنمائی کے لئے ان کا شکریہ ادا کیا۔ انہوں نے رخصت پذیر چیئرمین کے حق میں خوشگوار اور صحت مند زندگی کی خواہش کی۔
قبل از ایں نائب صدر جمہوریہ نے پارلیمنٹ ہاؤس کے صحن میں سیتا اشوکا کا پودا بھی لگایا اور قدرتی ماحول کے بچانے اور ان کے تحفظ کی ضرورت پر زور دیا۔ اس بات کو اجاگر کرتے ہوئے کہ ہندوستانی روایت میں ایک درخت کو کئی بیٹوں کے برابر سمجھا جاتا ہے انہوں نے ملک گیر سطح پر شجرکاری کو فروغ دینے پر زور دیا۔
ریلوے کی وزارت
دہلی کے لئے پہلی آکسیجن ایکسپریس ٹرین دہلی پہنچی
64 ایم ٹی کے ساتھ ایک اور ٹرین، مدھیہ پردیش کے جبل پور اور بھوپال کے راستے پر گامزن
توقع ہے کہ مزید 2 ٹرینیں، 7 ٹینکروں میں 100ایم ٹی سے زیادہ آکسیجن کے ساتھ، 36 گھنٹے میں لکھنؤ پہنچ جائیں گی
ابھی تک چھ آکسیجن ایکسپریس ٹرینوں سے پہلے ہی لگ بھگ 450 ایم ٹی مائع میڈیکل آکسیجن فراہم کی جا چکی ہے
نئی دہلی 27 اپریل 2021: ہندوستانی ریلوے ملک کے مختلف حصوں میں مائع طبی آکسیجن پہنچانے کا اپنا سفر جاری رکھے ہوئے ہے۔ اب تک 6 آکسیجن ایکسپریس میں 26 ٹنکروں کے ذریعہ 450 میٹرک ٹن مہا راشٹر ، اتر پردیش اور دہلی پہنچائی جا چکی ہے۔ ان ایکسپریس ٹرینوں نے اسکے لئے 10000 کلو میٹر سے زیادہ کا سفر طے کیا ہے۔ 
فی الحال ، ایک اور آکسیجن ایکسپریس بوکارو سے بھوپال کے راستے جبل پور جارہی ہے۔ اس ٹرین میں چھ ٹینکروں میں 64 میٹرک ٹن مائع طبی آکسیجن ہے ، جو بھوپال اور جبل پور شہر کے ذریعہ مدھیہ پردیش میں آکسیجن کی طلب کو پورا کرے گی۔
لکھنؤ سے ایک اور خالی ریک بوکارو پہنچ گئی ہے ، جو اتر پردیش میں آکسیجن کی فراہمی کو بھرنے والے آکسیجن ٹینکروں کا ایک اور سیٹ لے کر آئے گی۔
دہلی کو آج صبح سویرے 70 میٹرک ٹن سے زیادہ مائع میڈیکل آکسیجن لے جانے والی اپنی پہلی آکسیجن ایکسپریس ملی ہے۔
ابھی تک ، عارضی تخمینے کے مطابق ہندوستانی ریلوے نے اترپردیش کو 202 میٹرک ٹن ، مہاراشٹر کو 174 میٹرک ٹن اور دہلی کو 70 میٹرک ٹن آکسیجن پہنچایا ہے۔ مدھیہ پردیش کو اگلے 24 گھنٹوں میں 64 میٹرک ٹن آکسیجن مل جائے گا۔
ریلوے کی وزارت
کسان ریل سروسز
کسان ریل پروجیکٹ کے تحت، ریلوے نے اب تک درج ذیل راستوں پر کسان ریل خدمات فراہم کی ہیں:
1۔ دیولائی/سانگولا  سے دانا پور /مظفر پور 
2۔ اننت پور  سے آدرش نگر 
3۔ یشونت پور  سے حضرت نظام الدین 
4۔ ورود / ناگپور  سے آدرش نگر 
5۔ چھندواڑہ  سے ہوڑہ 
6۔ سنگولا  سے ہوڑہ 
7۔ سنگولا  سے شالیمار 
8۔ اندور  سے نیو گوہاٹی 
9۔ رتلام  سے نیو گوہاٹی 
10۔ اندور  سے اگرتلا 
11۔ جالندھر  سے جیرانیا 
12۔ ناگرسول  سے نیو گوہاٹی 
13۔ ناگرسول  سے چت پور 
14۔ ناگرسول  سے نیو جلپائیگوڑی 
15۔ ناگرسول  سے نوگچیا 
16۔ ناگرسول  سے فتوہا 
17۔ ناگرسول  سے بیہٹا 
18۔ ناگرسول  سے مالدا ٹاؤن 
19۔ دہنو روڈ  سے آدرش نگر 
20۔ ترکیشور  سے دیما پور 
21۔ ناگرسول  سے اگرتلا 
22۔ دھوراجی  سے نیو گوہاٹی 
23۔ ناگرسول  سے دھپگوڑی ؛ اور
24۔ ناگرسول  سے گوڑ مالدا 
اگست 7، 2020 اور 5 فروری 2021 تک پہلی کسان ریل سروس کے آغاز کے بعد سے، ہندوستانی ریلوے نے 208 کسان ریل سروسز چلائی ہیں، جس میں پھلوں اور سبزیوں سمیت اڑسٹھ ہزار ٹن نا پائیدار خوردنی اشیا کی نقل و حمل کی گئی۔
تاہم، زوال پذیر اشیا کو ذخیرہ کرنے میں آسانی کے لیے، ناسک، سنگور، نیو آزاد پور، راجا کا تالاب/وارانسی، غازی پور اور فتوہا میں درجہ حرارت پر قابو پانے والے ناپائیدار اشیا کے کارگو مراکز قائم کیے گے ہیں۔ اس کے علاوہ، ان لینڈ کنٹینر ڈپو، دادری میں کولڈ اسٹوریج ریفر پارک تیار کیا گیا اور رائے، سونی پت میں ایک کولڈ اسٹوریج کی سہولت قائم کی گئی ہے۔
یہ معلومات ریلوے، کامرس اور صنعت اور امور صارفین، خوراک اور عوامی تقسیم کے وزیر، شری پیوش گویل نے آج راجیہ سبھا میں ایک سوال کے تحریری جواب میں دی۔
بجلی کی وزارت
این ٹی پی سی بہار میں بجلی کی فراہمی کو بہتر بنانے کے عہد کا پابند
این ٹی پی سی ریاست بہار کو این ٹی پی سی اور اپنے مشترکہ اداروں کے مختلف اسٹیشنوں کے فراہم کردہ شیڈول کے مطابق بجلی فراہم کررہی ہے۔ این ٹی پی سی نے 14.08.2021 سے 28.08.2021 کے پندرہ دنوں کے دوران بہار کو روزانہ کی بنیاد پر 73 ایمیو بجلی فراہم کی ہے جو کہ اسی مدت کے دوران بہار کی کل کھپت کا تقریبا 62 62 فیصد ہے۔
ایسٹرن ریجن پاور کمیٹی کے مطابق مالی سال 22-2021 کے لئے زیادہ سے زیادہ طلب کے مہینے سال کے آغاز میں اپریل، مئی اور جون تھے۔ اسی مناسبت سے کچھ یونٹس میں اوور ہالنگ کی منصوبہ بندی کی گئی تھی تاکہ کم مانگ کی مدت سے ہم آہنگی ہو سکے۔ ان یونٹس کو آہستہ آہستہ سروس میں واپس لے لیا جائے گا۔
مزیدیہ کہ اوڈیشہ میں این ٹی پی سی کے دارلی پلی اسٹیشن کییونٹ نمبر 2 کو 01-09-2021 سے تجارتی آپریشن شروع کیا جا رہا ہے۔ بہار کو اس پلانٹ سے تقریباً 94 میگاواٹ حصہ ملے گا۔
<><><><><>
ش ح،ع س، ج
U.No. : 8463
(Visitor Counter : 146
وزیراعظم کا دفتر
وزیر اعظم نے ایشیائی گیمز میں خواتین کے 3000 میٹر اسٹیپل چیز مقابلے میں چاندی کا تمغہ حاصل کرنے کے لیے پارُل چودھری کو مبارکباد دی ہے
وزیر اعظم نریندر مودی نے ایشیائی گیمز میں خواتین کے 3000 میٹر اسٹیپل چیز مقابلے میں چاندی کا تمغہ حاصل کرنے کے لیے پارُل چودھری کو مبارکباد دی ہے۔
وزیر اعظم نے ایکس پر پوسٹ کیا:
’’ایشیائی گیمز میں خواتین کے 3000 میٹر اسٹیپل چیز مقابلےمیں پارل چودھری کے لیے ایک شاندار چاندی کا تمغہ!
ان کی لگن اور مشقت نے انہیں اس کا پھل دیا ہے۔ بھارت حقیقی طور پر فخر محسوس کرتا ہے۔انھیں مبارکباد اور مستقبل کے مقابلوں میں کامیابی کے لیے نیک خواہشات‘‘۔
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کی اعلیٰ سطحی ٹیم کل جموں و کشمیر کا دورہ کرے گی
نئی دہلی04؍ستمبر2019:شمال مشرقی خطے کی ترقی کی وزارت کے افسروں کی ایک اعلیٰ سطحی ٹیم کل جموں و کشمیر کا دورہ کرے گی۔ اس دورے کا مقصد جموں وکشمیر میں نئی اصلاحات اور بہترین طور طریقوں کی گنجائشوں پر غورو خوض کرنا ہے ، جو وہاں شروع کی گئی ہے۔ شمال مشرقی خطے کی ترقی کے مرکزی وزیر، ڈاکٹر جتندر سنگھ نے حال ہی میں شمال مشرقی خطے کی ترقی کی وزارت کے افسروں کے ساتھ ایک میٹنگ کی صدارت کی تھی اور اس میٹنگ کے دوران وزیر موصوف نے آئندہ دورے سے متعلق مختلف معاملات اور ترقیات پر تبادلہ خیال کیا تھا۔
اس دورے کے کلیدی اور اہم توجہ والے میدانوں میں خواتین کو با اختیار بنانے پر زیادہ اور مناسب دھیان دیتے ہوئے پائیدار روزی روٹی اور کمیونٹی پر مبنی نچلی سطح تک پہنچ ، ماحولیاتی سیاحت اور بانس پر مبنی کوٹیج صنعت ،شمال مشرقی اور جموں و کشمیر کے کسانوں اور دستکاروں کے تبادلے کے پروگرام ، شمال مشرقی خطے کی ترقی کی وزارت کے ذریعے مقامی مصنوعات کو بڑھاوا دینے کے لئے جموں و کشمیر میں شو روم کا قیام ، کمیونٹی پر مبنی قدرتی ہنرمندی کا فروغ ، سی بی ٹی سی میں جموں وکشمیر کے دستکاروں کی تربیت ، قدرتی وسائل کا بندوبست، ثقافتی نمائش اور پروگراموں کا تبادلہ کرنا شامل ہیں۔
مواصلات اور اطلاعاتی ٹیکنالوجی کی وزارت
سال 23-2022 میں پونجی پرمبنی سرمایہ کاری کے لئے ریاستوں کے لئے خصوصی امداد کی اسکیم
حکومت ہند نے سال 23-2022 میں پونجی پر مبنی سرمایہ کاری کے لئے ریاستوں کو خصوصی امداد نامی اسکیم شروع کی ہے۔ اس اسکیم کے تحت ریاستی سرکاروں کو پونجی پر مبنی سرمایہ کاری کے پروجیکٹوں کے لئے 50 سالہ بلا سودی قرض کی شکل میں مالی امداد فراہم کی جاتی ہے۔
اسکیم کے حصے Vکے تحت 3000کروڑ روپے کی رقم مقرر کی گئی ہے اور یہ آپٹکل فائبر کیبل نیٹ ورک پر پونجی پر مبنی پروجیکٹوں کے لئے ریاستوں کو دستیاب ہوگی۔محکمہ مواصلات کی سفارش پر محکمہ اخراجات نے حال ہی میں بالترتیب 50کروڑ ، 84 کروڑ، 65 کروڑ اور 156کروڑ کے اختصاص کے ساتھ چار ریاستوں یعنی اتراکھنڈ، جھارکھنڈ، ہریانہ اور کرناٹک کی تجاویز کو منظوری دی ہے۔
وزارتِ تعلیم
مرکزی وزیر تعلیم ڈیجیٹل تعلیم کے توسط تے معیاری تعلیم کی عالم گیریت کے موضوع پر میٹنگ کی
جناب پردھان نے تعلیم اور ہنرمندی کی ترقی کے تمام پہلوؤں کو شامل کرنے کےلئے موجودہ پلیٹ فارموں میں وسعت لانے پر زور دیا
نئی دہلی،22ستمبر؍2021:
مرکزی وزیر تعلیم جناب دھرمیندر پردھان نے ڈیجیٹل تعلیم کے توسط سے معیاری تعلیم کی عالم گیریت کے موضوع پر ایک میٹنگ کی۔ میٹنگ میں وزیر مملکت برائے تعلیم محترمہ انّا پورنا دیوی ، اسکولی تعلیم اور خواندگی محکمے کی سیکریٹری محترمہ انیتا کروال، بی آئی ایس اے جی-این کے ڈائریکٹر جنرل ڈاکٹر ٹی پی سنگھ، پرسار بھارتی کے سی ای او ، جناب ششی ایس ویمپتی اور وزیر تعلیم کے دیگر حکام اس میٹنگ میں موجود تھے۔
میٹنگ میں خاص طور سے ایک متحدہ ڈیجیٹل ایکو سسٹم وضع کرنے کےلئے سٹیلائٹ ٹیکنالوجی اور انٹرنیٹ کا فائدہ اٹھانے پر بات چیت کی گئی۔وزیر موصوف نے اسکولی تعلیم، اعلیٰ تعلیم، ہنرمندی اور اساتذہ کی تربیت کے تمام پہلوؤں کو شامل کرنے کے لئے موجودہ پلیٹ فارم میں مزید وسعت لانے کے مقصد سے ٹیکنالوجی کا فائدہ اٹھانے کی خاطر ایک اختراعی نظریہ اپنانے پر زور دیا۔انہوں نے موجودہ ’سویم پربھا‘ پہل کو مضبوط کرنے اور اُس کو وسیع کرنے کے ساتھ ساتھ نیشنل ڈیجیٹل ایجوکیشن آرکیٹیکچراور نیشنل ایجوکیشن ٹیکنالوجی فورم جیسی پہلوں کو شامل کرنے پر زور دیا۔جناب پردھان نے تعلیم میں زیادہ زیادہ سے شمولیت کےلئے ڈیجیٹل عدم یکسانیت کو دور کرنے اور محروم طبقات تک پہنچنے کی ضرورت پر زور دیا۔
وزیر موصوف نے کہا کہ اسکولی تعلیم اور خواندگی محکمے کی سیکریٹری کی صدارت میں اسکولی تعلیم، اعلیٰ تعلیم، صلاحیت سازی کی وزارت ، الیکٹرونکس و اطلاعاتی ٹیکنالوجی کی وزارت، محکمہ مواصلات، پرسار بھارتی، اطلاعات نشریات کی وزارت، بی آئی ایس اے جی-این اور محکمہ خلاء کے اعلیٰ حکام کو شامل کرتے ہوئے ایک کمیٹی تشکیل دی جاسکتی ہے۔